Tað eru pengar beinleiðis niður í lumman, um tú bjálvar heitu vatnrørini í húsum tínum. Harafturat sleppur tú undan kondens-ella frostskaða, um tú eisini bjálvar køld rør. Og tað besta av øllum er, at tað einki hevur upp á seg at bjálva vatnrør. Tað kunnu vit øll finna útav. Tú skalt brúka bjálvingar-rør til bjálvingina. Tað finnast í høvuðsheitum tvey sløg. Tey eru antin úr skúmi ella mineralull. Nógv halda tað vera lættari at arbeiða við skúmi, men tað er ein vanasøk. Skúmrørini eru eitt sindur dýrari enn tey úr mineralull. Um tú byggir nýtt ella umvælir, ber til at sleppa framat øllum rørum, og so er ómakaleyst at bjálva. Er talan um eini hús, har bert rørini í t. d. kjallaranum síggjast, so ber til at bjálva tey.